Vilju Lilleleht

Vilju Lilleleht (sündinud 16. septembril 1939) on eesti ornitoloog, linnuökoloog ja looduskaitsja, bioloogiakandidaat (1972).

Elukäik 

Aastatel 1965–1970 töötas ta Tartu Riikliku Ülikooli meditsiini kesklaboratooriumis ja 1993–1998 Tartu ülikooli zooloogia ja hüdrobioloogia instituudis. Aastal 1970 alustas tööd TA Zooloogia ja Botaanika Instituudis. 

Oma teadustöös on ta uurinud lindude ökoloogiat, levikut, etoloogiat ja tegelenud nende kaitse korraldamisega. Samuti tegelenud teoreetilise bioloogia ja neurokeemiaga.

Aastatel 1991–2000 oli Eesti Ornitoloogiaühingu juhatuses liige (1999. aastast auliige).

Alates 1985. aastast on ta Eesti Teaduste Akadeemia Looduskaitse Komisjoni liige. Ta on 1991. aastal asutatud Eestimaa Looduse Fondi asutajaid.

Aastast 1994 kuulub ta Rahvusvahelisse Ornitoloogiakomiteesse.

Tunnustus 
1994 EV teaduspreemia Eesti linnuatlase kollektiivi liikmena
1999 Eerik Kumari looduskaitsepreemia
2001 Valgetähe medaliklassi teenetemärk

Eesti zooloogid
Eesti ornitoloogid
Eesti ökoloogid
Eesti looduskaitsjad
Valgetähe medaliklassi teenetemärgi kavalerid
Sündinud 1939